recursal/SuperWikiNEXT-32B huggingface dataset:
Το αναμνηστικό μνημείο επί της οδού Μέρλιν 6
Το **αρχηγείο της Γκεστάπο** επί της Μέρλιν 6, στο κέντρο της Αθήνας (Κολωνάκι) ήταν οι κεντρικές εγκαταστάσεις του ελληνικού παραρτήματος της γερμανικής «*μυστικής κρατικής αστυνομίας*» («*Geheime Staatspolizei*», γνωστή με την συντόμευση GeStaPo/ Γκεστάπο) κατά τη διάρκεια της Κατοχής που οι Αθηναίοι αποκαλούσαν «κομαντατούρ» (υπηρεσίες ασφαλείας και αστυνομίας). Μαζί με τα κρατητήρια της Οδού Κοραή, αποτέλεσαν τους κύριως χώρους όπου εκατοντάδες ή και χιλιάδες Έλληνες πατριώτες και μέλη της Εθνικής Αντίστασης (μεταξύ των οποίων οι μουσικοσυνθέτες Μάρκος Βαμβακάρης και Μίμης Πλέσσας) φυλακίστηκαν, βασανίστηκαν και δολοφονήθηκαν από τους γερμανούς κατακτητές και τους Έλληνες συνεργάτες τους (διερμηνείς, βασανιστές, καταδότες κ.α.) Σήμερα, στην ίδια θέση βρίσκονται εμπορικά καταστήματα, ενώ στην πρόσοψη υπάρχει ένα σύνθετο μνημείο, έργο του γλύπτη Θανάση Απάρτη, σαν αναμνηστικό της θυσίας των ανώνυμων Ελλήνων.

Στο αρχηγείο της Γκεστάπο οδηγούνταν προς ανάκριση οι συλληφθέντες πολίτες κατά τις επιχειρήσεις των ταγμάτων των SS, ή σε μπλόκα και σε εφόδους που πραγματοποιούσαν άνδρες της Χωροφυλακής σε διάφορες συνοικίες της πρωτεύουσας, αλλά και σε τόπους εργασίας. Εκεί, υποβάλλονταν σε απάνθρωπα βασανιστήρια και ακολούθως στέλνονταν στο στρατόπεδο του Χαϊδαρίου, εάν δεν εκτελούνταν επί τόπου (υπολογίζεται ότι περίπου 300 άτομα δολοφονήθηκαν εκεί), ή αν δεν πέθαιναν κατά τη διάρκεια της ανάκρισής τους. Κατά τη διάρκεια των βασανιστηρίων (συνήθως κρέμασμα του ανακρινώμενου από τα χέρια στον αέρα με τροχαλία και εν-συνεχεία μαστίγωμά του με αγκαθωτό συρματόσχοινο), παρών ήταν και ιατρός, ο οποίος παρενέβαινε όταν το έκρινε σκόπιμο, προκειμένου να αποφευχθεί ο σύντομος θάνατος, προς απόσπαση των απαιτούμενων από τις κατοχικές αρχές, πληροφοριών.

Παραπομπές
----------

1. ↑  Κωνσταντίνος Κουσαρίδας, «*Τα γνωστά και άγνωστα «κολαστήρια» της Αθήνας - Βόλτες στην ιστορική Αθήνα*» (άρθρο στην ηλεκτρονική έκδοση της εφημερίδας «*Lifo*» με ημερομηνία 30.9.2014 |11:42)
2. ↑  Βελίκα Καραβάλτσιου για το *CNN Ελλάς* με ημερομηνία 27.10.2016|18:30 «*28η Οκτωβρίου: τα κτίρια θυμούνται την Κατοχή - Το κολαστήριο της Οδού Μέρλιν*»
3. ↑  *tvxs.gr*: μαρτυρία της Αγγελικής Στεφάνου από το αρχείο του «*Ρεπορτάζ Χωρίς Σύνορα*»: «*Μια μαρτυρία για την κατοχή από την οδό Μέρλιν 6*»
4. ↑  Αφιέρωμα από την ιστοσελίδα *Freeathens44.org*
Η ***Nationalencyklopedin*** (Πρότυπο:IPA-sv), συντομογραφημένη ως **NE**, είναι μια ολοκληρωμένη σύγχρονη εγκυκλοπαίδεια στη σουηδική γλώσσα, η οποία ξεκίνησε με ευνοϊκό δάνειο από την κυβέρνηση της Σουηδίας ύψους 17 εκατομμυρίων σουηδικών κορόνων το 1980, το οποίο αποπληρώθηκε μέχρι το Δεκέμβριο του 1990. Η έντυπη εκδοχή αποτελείται από 20 τόμους με 172.000 άρθρα. Η διαδικτυακή έκδοση περιλαμβάνει 260.000 άρθρα (τον Ιούνιο του 2005).

Ιστορία
-------

Το έργο γεννήθηκε το 1980, όταν μια κυβερνητική επιτροπή πρότεινε την έναρξη διαπραγματεύσεων με διάφορους εκδότες. Το στάδιο αυτό ολοκληρώθηκε τον Αύγουστο του 1985, όταν ο Μπρα Μπέκερ στο Χέγκανες έγινε ο εκδότης υπεύθυνος για το έργο. Οι προδιαγραφές του έργου αφορούσαν ένα σύγχρονο έργο αναφοράς βασισμένο σε ένα επιστημονικό πρότυπο που ενσωματώνει θέματα φύλου και περιβάλλοντος.

Οι προπαραγγελίες για το έργο ήταν πρωτοφανείς. Πριν τη δημοσίευση του πρώτου τόμου το Δεκέμβριο του 1989, 54.000 πελάτες είχαν παραγγείλει την εγκυκλοπαίδεια. Ο τελευταίος τόμος κυκλοφόρησε το 1996, με τρεις συμπληρωματικούς τόμους το 2000.

Τα παρακάτω είναι επίσης συνδεδεμένα με το εγχείρημα της *Nationalencyklopedin*:

* *NE:s Ordbok*, λεξικό σε τρεις τόμους (1995–1996)
* *NE:s Årsband*, συμπληρωματικοί τόμοι που καλύπτουν τρέχοντα γεγονότα και πληροφορίες που αλλάζουν γρήγορα. Διανέμεται ετησίως από το 1997.
* *NE:s Sverigeatlas*, άτλαντας της Σουηδίας (1998)
* *NE:s Världsatlas*, παγκόσμιος άτλαντας (1998)
* *NE-spelet*, παιχνίδι ερωτήσεων με 8.000 ερωτήσεις (1999)

Το 1997, η πρώτη ψηφιακή μορφή της εγκυκλοπαίδειας κυκλοφόρησε σε 6 δίσκους CD-ROM (αργότερα και σε DVD) και το 2000 με συνδρομητική υπηρεσία στο διαδίκτυο. Η ηλεκτρονική έκδοση περιέχει το λεξικό καθώς και μια ενημερωμένη έκδοση της αρχικής εγκυκλοπαίδειας. Έχει 356.000 καταχωρήσεις, εκ των οποίων 183.000 είναι εγκυκλοπαιδικά άρθρα. Η υπηρεσία ολοκληρώθηκε με διάφορα χαρακτηριστικά που δεν είναι διαθέσιμα στην έντυπη έκδοση, όπως ένα σουηδοαγγλικό λεξικό.

Δείτε επίσης
------------

* *Nordisk familjebok* (1876–1957)
* Σουηδική Βικιπαίδεια
* Κατάλογος διαδικτυακών εγκυκλοπαιδειών

Παραπομπές
----------

1. ↑  Svenska uppslagsverk: Nationalencyklopedin, accessed on July 22, 2009 (Σουηδικά)

Εξωτερικοί σύνδεσμοι
--------------------

* *Nationalencyklopedin* - Επίσημη ιστοσελίδα (στα σουηδικά)
* *Svenska uppslagsverk* - Ολοκληρωμένη βιβλιογραφία του Κρίστοφερ Πσιλάντερ για τις Σουηδικές εγκυκλοπαίδειες
Το **Μοντενέρο ντι Μπισάτσα** (*Montenero di Bisaccia*) είναι κωμόπολη και δήμος (*comune*) της ανατολικής Ιταλίας, στην κορυφή ενός λόφου. Υπάγεται στην Επαρχία του Καμπομπάσο, της μικρής Περιφέρειας Μολίζε. Ο πληθυσμός του κατά το 2017 ήταν 6.612 κάτοικοι, που αποκαλούνται *Μοντενερέζι*.

Η κωμόπολη απέχει περί τα 10 χιλιόμετρα από την ακτή της Αδριατικής Θάλασσας και περίπου 45 χιλιόμετρα από την πόλη του Καμπομπάσσο, πρωτεύουσα της Επαρχίας, αλλά και της Περιφέρειας Μολίζε. Η πλησιέστερη μεγάλη πόλη και αεροδρόμιο είναι η Πεσκάρα. Το μεσοσταθμικό υψόμετρο του δήμου είναι 273 μέτρα πάνω από την επιφάνεια της θάλασσας. Οι γεωγραφικές συντεταγμένες του Μοντενέρο ντι Μπισάτσα είναι 41°57′ Βόρειο πλάτος και 14°47′ Ανατολικό μήκος

Ως δήμος, το Μοντενέρο ντι Μπισάτσα συνορεύει με τους ακόλουθους δήμους: Κουπέλλο, Γκουλιονέζι, Λεντέλλα, Μαφάλντα, Μοντετσιλφόνε, Παλάτα, Πετατσάτο, Σαν Φελίτσε ντελ Μολίζε, Σαν Σάλβο και Ταβέννα. Πολιούχος του Μοντενέρο είναι ο Άγιος Ματθαίος, με το πανηγύρι του στις 21 Σεπτεμβρίου.

Το Μοντενέρο ντι Μπισάτσα είναι η γενέτειρα του πρώην δικαστή και υπουργού της Ιταλίας Αντόνιο Ντι Πιέτρο, καθώς και του σεναριογράφου Νταρντάνο Σακκέττι.

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 125695327

 |

 |
*Canis anthus bea* στον Κρατήρα Νγκορογκόρο, Τανζανία
Ο **αφρικανικός χρυσός λύκος** (*Canis anthus*), γνωστός και ως **αιγυπτιακό τσακάλι** ή **γκρίζο τσακάλι**, είναι κυνίδης που προέρχεται από τη βόρεια και τη βορειοανατολική Αφρική. Το είδος είναι ο απόγονος ενός γενετικά αναμεμιγμένου κυνίδη με καταγωγή 72% από γκρίζο λύκο και 28% από αιθιοπικό λύκο. Το είδος είναι κοινό στη βορειοδυτική και βορειοανατολική Αφρική, συναντάται στη Σενεγάλη μέχρι την Αίγυπτο στα ανατολικά, σε εύρος που περιλαμβάνει το Μαρόκο, την Αλγερία, την Τυνησία και τη Λιβύη στα βόρεια ως τη Νιγηρία, το Τσαντ και την Τανζανία στο νότο. Είναι κυνίδης προσαρμοσμένος στην έρημο και είναι κοινός στις πεδιάδες και στις στέπες, συμπεριλαμβανομένων εκείνων που δεν έχουν άφθονο νερό. Στην οροσειρά του Άτλαντα, το είδος έχει παρατηρηθεί μέχρι και σε υψόμετρο 1.800 μέτρων. Είναι πρωτίστως θηρευτής, ο οποίος βάζει στο στόχαστρό του ασπόνδυλα και θηλαστικά μεγάλα όσο οι γαζελίτσες, αν και μερικές φορές πιάνει και μεγαλύτερα ζώα. Άλλα προϊόντα διατροφής περιλαμβάνουν τα πτώματα ζώων, τα ανθρώπινα απορρίμματα και τα φρούτα. Ο αφρικανικός χρυσός λύκος είναι μονογαμικός και έχει την περιοχή του, του οποίου η κοινωνική δομή περιλαμβάνει το μικρό που έχει χρονίσει να παραμένει με την οικογένεια για να βοηθήσει στο μεγάλωμα των μικρότερων κουταβιών των γονιών του.

Δείτε επίσης
------------

* Αιθιοπικός λύκος

Παραπομπές
----------

1. ↑  (Ιταλικά)Motta, F. (editore), *Nel Mondo della Natura: Enciclopedia Motta di Scienze Naturali, Zoologia*, Quinto Volume, 1957
2. ↑  Jhala, Y.V.; Moehlman, P.D. (2008). «*Canis aureus*». *The IUCN Red List of Threatened Species* (IUCN) **2008**: e.T3744A10054631. doi:10.2305/IUCN.UK.2008.RLTS.T3744A10054631.en.. Ανακτήθηκε στις 11 January 2018. [*νεκρός σύνδεσμος*]
3. 1 2  Estes, Richard (1992). "The behavior guide to African mammals: including hoofed mammals, carnivores, primates". University of California Press. pp. 398–404. (ISBN 0-520-08085-8).
Ο **Μπρουκς Ουάκερμαν** (αγγλικά: Brooks Wackerman) (γενν. 15 Φεβρουαρίου 1977) είναι Αμερικανός μουσικός και τραγουδοποιός. Είναι ο σημερινός ντράμερ του heavy metal συγκροτήματος Avenged Sevenfold, στο οποίο εντάχθηκε το 2016. Το πρώτο του άλμπουμ με τους Avenged Sevenfold ήταν το The Stage (2016). Έγινε πιο γνωστός ως ο πρώην και μακροβιότερος ντράμερ του αμερικανικού pank rock συγκροτήματος Bad Religion (2001 έως 2015).

Ο Brooks έχει επίσης εμφανιστεί, είτε ως μέλος είτε ως μέλος περιοδείας, με τους Bad4Good, Infectious Grooves, Glenn Tipton, Mass Mental, Suicidal Tendencies, The Vandals, Avril Lavigne, Korn, Kidneys (στις οποίες τραγούδησε και έπαιζε κιθάρα, κυκλοφορώντας δύο άλμπουμ), Fear and the Nervous System, Tenacious D, Farmikos, Tom Delonge και Big Talk. 

Τα αδέρφια του, Chad Wackerman και John Wackerman, είναι επίσης ντράμερ.

Στις 4 Νοεμβρίου 2015, αποκαλύφθηκε ότι ο Wackerman ήταν ο νέος ντράμερ του συγκροτήματος Avenged Sevenfold. Ο Brooks δούλεψε μαζί με το συγκρότημα ένα χρόνο πριν από την επίσημη ανακοίνωση ,καθώς το συγκρότημα ήθελε να «ταιριάξει» με τον νέο ντράμερ. Όπως και ο προηγούμενος ντράμερ Arin Ilejay δεν έχει επί του παρόντος καλλιτεχνικό όνομα σε αντίθεση με τα υπόλοιπα μέλη του συγκροτήματος. Το πρώτο του ολοκληρωμένο άλμπουμ με το συγκρότημα ήταν το The Stage (Οκτώβριο 2016), το οποίο παρουσίαζε το progressive metal στυλ του στα τύμπανα, χρησιμοποιώντας συχνά γρήγορες double kicks και blast beats.

Ο Brooks υποστηρίζει επί του παρόντος τα τύμπανα Drum Workshop, Remo και χρησιμοποιεί επίσης καινοτόμα τύμπανα κρουστών. Επιπλέον, το 2021, μετά από πολλά χρόνια χρήσης και έγκρισης των κυμβάλων Zildjian, ο Wackerman υπέγραψε επίσημα ως καλλιτέχνης της Istanbul Agop. Κάποτε είχε επίσης μια υπογραφή σειράς τυμπάνων που κατασκεύαζε η Zildjian.

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  «Avenged Sevenfold». *Βικιπαίδεια*. 2022-01-31. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/68468
* MusicBrainz: 422763c1-9762-4586-b2a4-0a6f54ed254e

 |

 |
Η **Αύρα Θεοδωροπούλου** (3 Νοεμβρίου 1880 - 20 Ιανουαρίου 1963) ήταν Ελληνίδα μουσικός, κριτικός και αγωνίστρια. Έγινε περισσότερο γνωστή από τους αγώνες της για την απόκτηση του δικαιώματος ψήφου των γυναικών. Υπήρξε ιδρύτρια και πρόεδρος του *Συνδέσμου για τα Δικαιώματα της Γυναίκας*.

Βιογραφία
---------

Γεννήθηκε στην Αδριανούπολη στις 3 Νοεμβρίου 1880. Καταγόταν από πλούσια αστική οικογένεια. Σπούδασε στο Ωδείο Αθηνών όπου απόκτησε δίπλωμα πιάνου το 1900. Στις διπλωματικές εξετάσεις της αρίστευσε και της απονεμήθηκε το αργυρό μετάλλιο Ανδρέου και Ιφιγενείας Συγγρού. Συνέβαλε στην ίδρυση του Εθνικού Ωδείου. Μιλούσε Γαλλικά, Αγγλικά και Γερμανικά. 

Συνεργάστηκε με πολλές εφημερίδες (*Εστία, Ακρόπολις, Έθνος, Μάχη, Ασύρματος, Ελευθέρα Γνώμη, Πρωία,* κ.ά.) και περιοδικά (*Παναθήναια, Εργασία, Αγγλοελληνική Επιθεώρησις, Νέα Εστία, Καινούρια Εποχή*), γράφοντας άρθρα και κριτικές μουσικού περιεχομένου.

Έργα
----

* Η μουσική διά μέσου των αιώνων (1911)
* Μουσικές μελέτες: Ίαμβοι και Ανάπαιστοι Παλαμά-Καλομοίρη (1915)
* Μουσικές ομιλίες: Μπαχ, Μπετόβεν, Βάγνερ (1915)
* Ιστορία της Μουσικής (τ. Α΄: 1924, τ. Β΄: 1937)
* Η μουσική και το παιδί (1935)
* Δέκα Μεγάλοι Μουσουργοί (1957)

Βραβείο *Αύρα Θεοδωροπούλου*
----------------------------

Το Βραβείο *Αύρα Θεοδωροπούλου* καθιερώθηκε το 1995 και απονέμεται από τον Σύνδεσμο για τα Δικαιώματα της Γυναίκας σε δημοσιογράφους των ηλεκτρονικών μέσων μαζικής ενημέρωσης (ΜΜΕ) που με το έργο τους προβάλλουν και προάγουν την ισότητα των δυο φύλων.

Παραπομπές
----------

1. ↑  Παγκόσμιο Βιογραφικό Λεξικό, Εκδοτική Αθηνών, τόμος 4ος, Αθήνα 1988.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 3 Αυγούστου 2018. Ανακτήθηκε στις 10 Απριλίου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 285974466
* **ΕΒΕ**: 40433
* **AA**: 21451
* ISNI: 0000 0003 9202 7691
* GND: 1156344689
* SUDOC: 164524886

 |

 |
Ένα **αρχείο υπολογιστή** είναι ένα σύνολο από πληροφορίες, δεδομένα ή και ένας πόρος, που χρησιμεύει ως "δοχείο" για την αποθήκευση πληροφορίας και είναι διαθέσιμο σε ένα πρόγραμμα υπολογιστή. Συχνά βρίσκεται σε διατηρητέο αποθηκευτικό μέσο υπολογιστή. Ένα αρχείο είναι *διατηρητέο* με την έννοια ότι ακόμα και όταν τερματίσουν να εκτελούνται τα προγράμματα που το δημιούργησαν ή το χρησιμοποιούν αυτό θα συνεχίσει να υπάρχει.

Ένα αρχείο υπολογιστή μπορεί να θεωρηθεί σαν το σύγχρονο ισοδύναμο ενός εγγράφου το οποία παραδοσιακά βρίσκονταν σε φοριαμούς - αρχειοθήκες γραφείων και βιβλιοθηκών. Αυτή είναι και η προέλευση της έννοιας.

Σε κάθε αρχείο υπολογιστή ενός υπολογιστή δίνεται ένα όνομα ώστε να ξεχωρίζει από όλα τα άλλα αρχεία.

Ορισμός
-------

Αρχείο είναι το σύνολο των πληροφοριών ή των δεδομένων (ως μια οντότητα) σε ένα υπολογιστικό σύστημα που μπορεί απλά να υπάρχει αποθηκευμένο ή να συμμετέχει σε μία  ή περισσότερες λειτουργίες του υπολογιστικού συστήματος. Έχει όνομα και μία προέκταση διαχωριζόμενη από μία τελεία. Τις περισσότερες φορές η προέκταση υποδηλώνει και την ταυτότητα της χρήσης του.

Δείτε επίσης
------------

* Access control list
Κασετόφωνο Nakamichi RX 505
Η **Nakamichi Corp. Ltd.** (ιαπωνικά: 株式会社中道‎, Χέπμπορν: Kabushiki-Gaisha Nakamichi) είναι ιαπωνική εταιρεία κατασκευής ακουστικών (ηχητικών) συστημάτων υψηλών προδιαγραφών, γνωστή κυρίως κατά το παρελθόν για τα υψηλής ποιότητας αναλογικά κασετόφωνα. Ιδρύθηκε από τον Etsuro Nakamichi το 1948, εποχή κατά την οποία κατασκεύαζε φορητά ραδιόφωνα, βραχίονες πικάπ, ηχεία και επικοινωνιακό εξοπλισμό. Από το 1950 άρχισε να κατασκευάζει μαγνητόφωνα ανοικτής ταινίας, ακόμη και για λογαριασμό άλλων γνωστών εταιρειών, όπως οι Harman Kardon, KLH, Advent, Fisher, ELAC, Sylvania, Concord, Ampex και Motorola. Σήμερα, το αρχηγείο της εταιρείας βρίσκεται στη Σιγκαπούρη και ένα τμήμα του στο Χονγκ Κονγκ.

Το 1972, η Nakamichi κυκλοφόρησε τα πρώτα παγκοσμίως γνωστά αναλογικά κασετόφωνα τριών κεφαλών, οικιακής χρήσης. Στη συνέχεια κατασκεύασε και άλλα προϊόντα, όπως ενισχυτές, DAT players, CD changers, κτλ. Το 1993 η Nakamichi διέκοψε την παραγωγή αναλογικών κασετοφώνων. Σήμερα, η Nakamichi παράγει μία σειρά μίνι συστημάτων υψηλής ποιότητας, στην κατηγορία των προϊόντων της Bang & Olufsen, όπως επίσης ηχητικά συστήματα αυτοκινήτου, οικιακού κινηματογράφου και DVD βίντεο.

Εξωτερικοί σύνδεσμοι
--------------------

* Nakamichi Nakamichi web site.
* Naks.com The Unofficial Nakamichi cassette deck resource.
* BleusNak CyberSpot Nakamichi cassette deck reference information, photographs, adverts, etc.
* Pictures of Cassette Decks A Japanese language page, but containing pictures of historic cassette decks including the Nakamichi 1000ZXL, Dragon, and RX-505 mentioned above.
* Pictures of Digital Audio Recorders A Japanese language page, but containing pictures of historic digital audio tape decks, including the Nakamichi 1000 and 1000p.
* The Nakamichi foundation established by the will of its late founder, Etsuro Nakamichi, dedicated to the promotion and encouragement of baroque and other forms of classical music.
* Niro Corporation Αρχειοθετήθηκε 2007-05-10 στο Wayback Machine. Niro Nakamichi's current web site, HT products.
* Vintage Cassette Decks Αρχειοθετήθηκε 2014-06-25 στο Wayback Machine. Collection of Nakamichi Vintage Cassette decks and other brands.
* Nakamichi @ PEROMARTA.ORG Pictures and restoration projects of Nakamichi Cassette Decks.
* Nakamichi manuals archive
* Nakamichi history and classics (german)
**Αύρα ΙΙ (Υδροφόρο) / Λεία πολέμου / 09**

Πρώην ‘ΓΕΩΡΓΙΟΣ’ εταιρείας Χατζή Δαούτ. Πρώην ‘ΚΡΗΤΗ ΙΙ’.

Ναυπηγήθηκε το 1894 στο Leith (Σκωτία) για την ‘Ατμοπλοϊα Αρχιπελάγους’ του Χατζή Δαούτ Φαρκούχ και πήρε το όνομα ‘ΓΕΩΡΓΙΟΣ’.

Συνελήφθη τον Μάϊο του 1897 κοντά στην Τένεδο από τον ατμομυοδρόμωνα ‘ΠΗΝΕΙΟΣ’ και το τορπιλοβόλο ‘14’ ενώ μετέφερε πυρομαχικά. Θεωρήθηκε λεία πολέμου και εντάχθηκε στο Πολεμικό Ναυτικό ως οπλιταγωγό με το όνομα ‘ΚΡΗΤΗ’. Αξιοποιήθηκε επίσης και για την προστασία των Ελλήνων σπογγαλιέων, όταν αυτοί εργάζονταν στα παράλια της Βόρειας Αφρικής.

Μετονομάστηκε σε ‘ΑΥΡΑ ΙΙ’ τον Ιανουάριο του 1915 και μετετράπη σε υδροφόρο, για την ύδρευση του Ναυστάθμου Σαλαμίνας από τον Πόρο. Το 1918 ανακαινίσθηκε. Χρησιμοποιήθηκε περιστασιακά και ως πλοίο διοίκησης μέχρι το 1941.

Στις 23 Απριλίου 1941 προσάραξε στον όρμο της Βουλιαγμένης για να αποφύγει την καταστροφή από τη Γερμανική Αεροπορία. Εκεί βρέθηκε από τους Γερμανούς που τo ανέλκυσαν και τo χρησιμοποίησαν ως καταδιωκτικό υποβρυχίων (UJ 2108). Βυθίστηκε, υπό Γερμανική σημαία, στις 29 Σεπτεμβρίου 1944 στο Σκαραμαγκά από αεροπορικό βομβαρδισμό.

Βιβλιογραφία
------------

* Λείες πολέμου (Θωκταρίδης Κ. & Μπιλάλης Α.), Ναυτική Επιθεώρηση, τ. 583.
*
Ο **Β. Σομασουνταράμ** είναι Ινδός πολιτικός και μέλος της 14ης Νομοθετικής Συνέλευσης του Ταμίλ Ναντού από την εκλογική περιφέρεια του Καντσιπουράμ. Εκπροσώπησε το κόμμα Πανινδικό Άννα Ντραβίντα Μουνέτρα Καζαγκάμ. Ήταν υπουργός Χειρολαβών και Υφασμάτων κατά την προηγούμενη κυβέρνηση του Άννα Ντραβίντα Μουνέτρα Καζαγκάμ για τα έτη 2001-2006.

Οι εκλογές του 2016 οδήγησαν στη νίκη του Κ. Β. Μ. Π. Εζιλαρασάν στην εκλογική περιφέρεια Καντσιπουράμ.

Παραπομπές
----------

1. ↑  «List of MLAs from Tamil Nadu 2011» (PDF). Government of Tamil Nadu. Αρχειοθετήθηκε από το πρωτότυπο (PDF) στις 20 Μαρτίου 2012. Ανακτήθηκε στις 26 Απριλίου 2017.
2. ↑  «15th Assembly Members». Government of Tamil Nadu. Αρχειοθετήθηκε από το πρωτότυπο στις 22 Αυγούστου 2016. Ανακτήθηκε στις 26 Απριλίου 2017.
Απεικόνιση της Μπρουνχίλντε σε ταχυδρομική κάρτα του 1897. 
**Μπρούνχιλντ**, γνωστή και ως **Μπρουνχίλντε ή Μπρουνχίλντα**, είναι θηλυκός χαρακτήρας από την γερμανική αλλά και τη νορβηγική παράδοση. Πιθανότατα η προέλευσή της έρχεται από την πριγκίπισσα των Βησιγότθων, **Μπρουνχίλντα της Αυστρασίας.**

Γερμανική Παράδοση
------------------

Στην μεσαιωνική γερμανική λογοτεχνία εμφανίζεται στο ***Τραγούδι των Νιμπελούνγκεν.** Ενα* έπος από το 1200 γραμμένο στη Μεσαιωνική Γερμανική γλώσσα. Ο δημιουργός του παραμένει ανώνυμος. Το *Τραγούδι των Νιμπελούνγκεν* βασίζεται σε προφορική παράδοση που έχει τις απαρχές της σε ιστορικά γεγονότα και πρόσωπα του 5ου και 6ου αιώνα και διαδόθηκε σε ολόκληρη τη Γερμανόφωνη Ευρώπη.

Νορβηγική παράδοση
------------------

Σύμφωνα με την Νορβηγική παράδοση η Μπρουνχίλντε είναι βαλκυρία, θεραπαινίδα του Όντιν η οποία φέρει ασπίδα και σπαθί και έχει υπερφυσικές ικανότητες. Στην ποιητική Έδδα στην οποία και εμφανίζεται παίζει πρωταγωνιστικό ρόλο.

Παραπομπές
----------

1. ↑  «Brunhild - Norse mythology».

Εξωτερικοί σύνδεσμοι
--------------------

* Πολυμέσα σχετικά με το θέμα  Brünnhilde στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 309816481
* GND: 118638041

 |

 |
Το 2020, όπως φαίνεται από το Τζέρσεϊ Σίτι
Το 2014, όπως φαίνεται από το Μπρούκλιν
Το *Αφιέρωμα σε Φως* δημιουργήθηκε στο Battery Parking Garage το 2018
Το 2010, όπως φαίνεται από το Μπρούκλιν
Το ***Αφιέρωμα σε Φως*** είναι καλλιτεχνική εγκατάσταση που δημιουργήθηκε σε ανάμνηση των επιθέσεων της 11ης Σεπτεμβρίου. Αποτελείται από 88 κάθετους προβολείς διατεταγμένους σε δύο στήλες φωτός για να αναπαριστούν τους Δίδυμους Πύργους. Βρίσκεται έξι τετράγωνα νότια του Παγκόσμιου Κέντρου Εμπορίου πάνω από το Battery Parking Garage στην πόλη της Νέας Υόρκης. Το *Αφιέρωμα σε Φως* ξεκίνησε ως προσωρινή ανάμνηση των επιθέσεων στις αρχές του 2002, αλλά έγινε ετήσια εκδήλωση, που παράγεται επί του παρόντος στις 11 Σεπτεμβρίου από τη Municipal Art Society of New York. Το *Αφιέρωμα σε Φως* σχεδιάστηκε από τους καλλιτέχνες John Bennett, Gustavo Bonevardi, Richard Nash Gould, Julian LaVerdiere και Paul Myoda και τον σύμβουλο φωτισμού Paul Marantz.

Τις καθαρές νύχτες, τα φώτα είναι ορατά από πάνω από 60 μίλια (97 χλμ.), ορατά σε όλη την πόλη της Νέας Υόρκης και στο μεγαλύτερο μέρος των προαστίων του Βόρειου Νιου Τζέρσεϊ και του Λονγκ Άιλαντ. Τα φώτα φαίνονται επίσης στην κομητεία Fairfield του Κονέκτικατ, καθώς και στις κομητείες Westchester, Orange και Rockland στη Νέα Υόρκη.

Οι δύο δέσμες κοστίζουν περίπου 1.626 $ (υποθέτοντας 0,11 $ ανά kWh) για να λειτουργήσουν για 24 ώρες. Οι 88 προβολείς xenon (44 για κάθε πύργο) καταναλώνουν 7.000 Watt ο καθένας. Από το 2011, το ετήσιο κόστος για ολόκληρο το έργο ήταν περίπου μισό εκατομμύριο δολάρια.

Το 2011, όπως φαίνεται από το East Village
Λόγω της πανδημίας COVID-19 και της ανάγκης για κοινωνική απόσταση, αρχικά ανακοινώθηκε ότι η εγκατάσταση δεν θα ανάψει στη 19η επέτειο των επιθέσεων τον Σεπτέμβριο του 2020, για πρώτη φορά από τη δημιουργία της. Ο Κυβερνήτης της Νέας Υόρκης Άντριου Κουόμο ανακοίνωσε αργότερα ότι η πολιτεία θα παράσχει προσωπικό υγειονομικής περίθαλψης και επίβλεψη για να επιτρέψει τη διεξαγωγή του φόρου τιμής όπως είχε προγραμματιστεί.

Εξωτερικοί σύνδεσμοι
--------------------

* (Αγγλικά) Η Municipal Art Society of New York, ετήσιοι παραγωγοί του Tribute in Light
* (Αγγλικά) Το *Αφιέρωμα στο φως*, που παρουσιάζεται από το Εθνικό Μνημείο & Μουσείο 11ης Σεπτεμβρίου

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αφιέρωμα σε Φως** |
Τα **αυγοκαλάμαρα Κρήτης** είναι σιροπιαστό γλύκισμα που μοιάζει με τις δίπλες. Η ζύμη παρασκευάζεται με αλεύρι, ζάχαρη, ελαιόλαδο, μπέικιν πάουντερ και αλάτι. Το φύλλο της ζύμης κόβεται με τη ροδέλα σε διάφορα σχήματα (τετράγωνα, ορθογώνια, λωρίδες) που μορφοποιούνται σε φιόγκους, θηλιές ή ρολάκια και τηγανίζονται σε ελαιόλαδο. Το σιρόπι παρασκευάζεται με ζάχαρη, μέλι και νερό. Τα συστατικά βράζονται σε κατσαρολάκι. Τα αυγοκαλάμαρα βουτιούνται στο σιρόπι, πασπαλίζονται με κανέλα και καρύδια, και είναι έτοιμα για σερβίρισμα.

Τα **αυγοκαλάμαρα Χίου** είναι μικρές ομελέτες γεμιστές με κιμά, με περιοχή προέλευσης την Βολισσό της κεντρικής Χίου.

Βιβλιογραφία
------------

1. ↑  «Αυγοκαλάμαρα: οι κρητικές δίπλες - cretangastronomy.gr». *cretangastronomy.gr*. 2015-12-13.. Ανακτήθηκε στις 2018-08-14.
2. ↑  «Δίπλες (αυγοκαλάμαρα) | συνταγές μαμάς». *www.sintagesmamas.com*. Ανακτήθηκε στις 14 Αυγούστου 2018.
3. ↑  «Κρητικά Αυγοκαλάμαρα». *Flashnews.gr*.. Ανακτήθηκε στις 2018-08-14.
4. ↑  «Αυγοκαλάµαρα - www.cretan-nutrition.gr». *www.cretan-nutrition.gr*. 2009-12-30.. Ανακτήθηκε στις 2018-08-14.
5. ↑  «Αυγοκαλάμαρα: οι κρητικές δίπλες - Eparxies.gr». *Eparxies.gr*. 2016-12-05. Αρχειοθετήθηκε από το πρωτότυπο στις 2017-07-24.. Ανακτήθηκε στις 2018-08-14.
6. ↑  Συνταγών, Τετράδιο (30 Αυγούστου 2012). «Συνταγές, αναμνήσεις, στιγμές... από το παλιό τετράδιο...: Αυγοκαλάμαρα». *Συνταγές, αναμνήσεις, στιγμές... από το παλιό τετράδιο..*. Ανακτήθηκε στις 14 Αυγούστου 2018.
Η **Αγία Αύρα** (περ. 343 – περ. 360) ήταν η κόρη του Επισκόπου και Διδάσκαλου της Εκκλησίας Ιλάριου του Πικταυίου. Η ίδια έχει αναγνωριστεί ως αγία από την Καθολική και την Ορθόδοξη Εκκλησία.

Γεννήθηκε πριν ο πατέρας της να ασπαστεί τον Χριστιανισμό και γίνει Επίσκοπος. Με τη συμβουλή του πατέρα της, πήρε όρκο παρθενίας και έγινε καλόγρια. Κατά τη διάρκεια της εξορίας του πατέρα της από το Πικταύιο, αυτή και η μητέρα της παρέμειναν εκεί. Πέθανε λίγο μετά την επιστροφή του το 360, σε ηλικία δεκαεπτά ή δεκαοκτώ ετών.

Ήταν γνωστή για τις αγαθοεργίες της προς τους φτωχούς και τη διάδοση του Χριστιανισμού στην περιοχή γύρω από το σημερινό Πουατιέ της Γαλλίας. Η μνήμη της εορτάζεται στις 12 Δεκεμβρίου.

Παραπομπές
----------

1. ↑  Holweck, F. G. *A Biographical Dictionary of the Saints*. St. Louis, MO: B. Herder Book Co. 1924.
2. ↑  St Abra
3. ↑  «Hilary of Poitiers» (PDF). Αρχειοθετήθηκε από το πρωτότυπο (PDF) στις 13 Μαΐου 2016. Ανακτήθηκε στις 19 Οκτωβρίου 2015.
Ο **Αφιάρτης** ανήκει στην τοπική Κοινότητα Μενετών και συγκεκριμένα περιλαμβάνει το νοτιότερο κομμάτι της νότιας Καρπάθου,ενώ αποτελεί τη μεγαλύτερη, σε έκταση, πεδιάδα του νησιού. Συνακόλουθα, αποτελούσε ανέκαθεν αγροτική περιοχή, ενώ επιπλέον φιλοξενεί σήμερα και το αεροδρόμιο του νησιού. Εδώ κατασκευάστηκε το παλαιό στρατιωτικό αεροδρόμιο από τους Ιταλούς κατά τον Β΄ Παγκόσμιο Πόλεμο. Παλαιότερα στον Αφιάρτη υπήρχαν πολλές αγροτικές κατοικίες (υποστατικά), που έμειναν συν τω χρόνω ακατοίκητες.

Ιστορική γεωγραφία
------------------

Ο Κλαύδιος Πτολεμαίος αναφέρει ότι στην περιοχή Αφιάρτης βρίσκεται το νοτιοανατολικό ακρωτήριο της Καρπάθου, γνωστό ως **Εφιάλτειον**. Η ονομασία προέρχεται από τον μυθικό γίγαντα Εφιάλτη, για τον οποίο ξένοι περιηγητές αναφέρουν ότι ζούσε στην Κάρπαθο. Από το όνομά του, με παραφθορά, προήλθε και το σημερινό τοπωνύμιο «Αφιάρτης».

Αρχαιολογία
-----------

Στον Αφιάρτη, πολύ κοντά στο παλιό αεροδρόμιο, υπάρχουν ερείπια από τη Θαέθω, αρχαία πόλη της Καρπάθου. Για τον λόγο αυτό η τοποθεσία εκεί ονομάζεται και «Κατελύματα», δηλαδή «ερείπια». Εκεί υπάρχουν και τα ερείπια παλαιοχριστιανικού ναού, πιθανώς του Αγίου Γεωργίου, ο οποίος σημειώνεται και στον φράγκικο χάρτη του νησιού.

Πηγές
-----

* Το αντίστοιχο λήμμα στη *Νέα Ελληνική Εγκυκλοπαίδεια* («Χάρη Πάτση»), τόμος 7, σελ. 451
Η **Β' Κατηγορία Ε.Π.Σ. Ζακύνθου** είναι η 2η τη τάξει κατηγορία των τοπικών ποδοσφαιρικών πρωταθλημάτων Ζακύνθου.
Αποτελείται από 12 ομάδες εκ των οποίων 3 παίρνουν την άνοδο στην Α' Κατηγορία Ε.Π.Σ. Ζακύνθου.

Σύστημα ανόδου
--------------

Στη Β' Κατηγορία ο πρωταθλητής παίρνει απευθείας την άνοδο ενώ από το 2ο ως τον 5ο οι ομάδες δίνουν μπαράζ.Στα μπαράζ ο 2ος αναμετράται με τον 5ο και ο 3ος με τον 4ο.Ο νικητής του κάθε ζευγαριού είναι αυτός που φτάνει τις 2 νίκες (ή αυτός που έχει τις περισσότερες νίκες μετά από 3 παιχνίδια).

Βαθμολογία
----------

Η τελική βαθμολογία της περιόδου 2009-2010

Στα μπαράζ την άνοδο πήραν Αστέρας Γαϊτανίου και Αργάσι σε βάρος του Αετού Καλιπάδου και των Λεβάντες αντίστοιχα.

Ο Κοιλιωμένος παραιτήθηκε από το πρωτάθλημα και μηδενίστηκε.

  


| Θέση | Ομάδα | Αγ. | Ν | Ι | Η | Γ.Υ | Γ.Κ | Δ.Τ | Β |
| --- | --- | --- | --- | --- | --- | --- | --- | --- | --- |
| 1. | **Ζακυνθιακός (Α)** | 22 | 18 | 3 | 1 | 113 | 24 | +89 | **57** |
| 2. | **Αστέρας Γαϊτανίου (Α)** | 22 | 16 | 4 | 2 | 66 | 17 | +49 | **52** |
| 3. | **Λεβάντες** | 22 | 14 | 3 | 5 | 75 | 32 | +43 | **45** |
| 4. | **Αργάσι (Α)** | 22 | 14 | 2 | 6 | 70 | 26 | +34 | **44** |
| 5. | **Αετός Καλιπάδου** | 22 | 13 | 5 | 4 | 49 | 28 | +21 | **44** |
| 6. | **Έσπερος** | 22 | 13 | 3 | 6 | 63 | 51 | 12 | **42** |
| 7. | **Λούρος** | 22 | 6 | 3 | 13 | 28 | 46 | -18 | **21** |
| 8. | **Πλάνος** | 22 | 4 | 3 | 15 | 30 | 75 | -45 | **15** |
| 9. | **Απόλλων Γαϊτανίου** | 22 | 4 | 2 | 16 | 28 | 77 | -49 | **14** |
| 10. | **Δόξα Πηγ.** | 21 | 4 | 1 | 16 | 40 | 88 | -48 | **13** |
| 11. | **Ορθωνιές** | 22 | 3 | 3 | 16 | 21 | 80 | -59 | **12** |
| 12. | **Κοιλιωμένος** | 21 | 5 | 2 | 14 | 20 | 59 | -39 | **0** |
Σπιτικό Βινσάντο.
Το **βινσάντο** (Vinsanto) της Σαντορίνης είναι παραδοσιακό γλυκό κρασί με σκούρο μπρούτζινο χρώμα, το οποίο ανήκει στην κατηγορία των κρασιών Ονομασίας Προελεύσεως Ανωτέρας Ποιότητος (ΟΠΑΠ Σαντορίνης).

Ο τρύγος γίνεται γύρω στα μέσα Αυγούστου και αρχικά γίνεται λιάσιμο (έκθεση στον ήλιο) των σταφυλιών (ημισταφιδομένα σταφύλια) για μερικές - δέκα με δεκαπέντε - ημέρες. Αυτή η διαδικασία οδηγεί σε απώλεια νερού και αύξηση της περιεκτικότητας σε σάκχαρα. Oίνοι, οι οποίοι παράγονται έτσι ονομάζονται στο εξωτερικό "Άχυροι οίνοι".
Το πάτημα των σταφυλιών γίνεται με *μάγγανα*. Ο μούστος που προκύπτει, οδηγείται σε ξύλινα βαρέλια, για να ακολουθήσει η διαδικασία της ζύμωσης για τουλάχιστον τέσσερις μήνες. Στη συνέχεια αφήνεται να ωριμάσει τουλάχιστον για δύο χρόνια μέσα σε δρύινα βαρέλια. Σύμφωνα με τη νομοθεσία, τα σταφύλια πρέπει κατά να είναι τουλάχιστον κατά 51% της ποικιλίας Ασύρτικο, ενώ το υπόλοιπο ποσοστό θα πρέπει να είναι σταφύλια των ποικιλιών Αηδάνι και Αθήρι ή άλλα λευκά σταφύλια που να καλλιεργουνται παραδοσιακά στη Θήρα και στη Θηρασιά.

Υπάρχουν δύο θεωρίες για την προέλευση του ονόματος. Η μία θεωρία θέλει η ονομασία του να προέρχεται από τη χρήση του για τη καθολική Θεία Ευχαριστία (Ιταλικά *vino santo*: "οίνος άγιος"), ενώ η άλλη ότι υποδηλώνει την προέλευση του κρασιού (Ιταλικά *vino di Santorini*: "οίνος από τη Σαντορίνη").

Σύμφωνα με την ισχύουσα νομοθεσία, στις ετικέτες και τα μέσα συσκευασίας, η ονομασία *Vinsanto* γράφεται πάντοτε με γράμματα του λατινικού αλφαβήτου του ιδίου τύπου και χρώματος, ώστε να αποτελούν ενιαίο σύνολο. Εντούτοις, στα δελτία προβολής και διαφήμισης που απευθύνονται στον 'Ελληνα καταναλωτή, η ονομασία αυτή μπορεί να γράφεται και με γράμματα του ελληνικού αλφαβήτου, δηλαδή: *Βινσάντο*.

Στη Σαντορίνη φτιάχνουν, επίσης, μαύρο γλυκό βινσάντο με σταφύλια της ποικιλίας Μαντηλαριά ή *Βάφτρα*, το οποίο, όμως, δεν ανήκει στην κατηγορία κρασιών ΟΠΑΠ.

Ιστορία
-------

Το κρασί βινσάντο θεωρείται συνεχιστής των πάσσων, όπως ονομάζονταν στην αρχαιότητα οι λιαστοί οίνοι, για τους οποίους φημίζονταν τα νησιά του Αιγαίου.

Ιστορικά είναι γνωστό ότι γινόταν εξαγωγή βινσάντο στη Ρωσία τουλάχιστον από το 1786. Μάλιστα η οικονομία της Σαντορίνης οδηγήθηκε σε παρακμή, όταν λόγω της Οκτωβριανής επανάστασης σταμάτησε η εξαγωγή βινσάντο προς τη χώρα αυτή.

Αναφορές
--------

1. ↑  Υπουργείο Γεωργίας, Υπουργική Απόφαση Αριθ.235309/7.2.2002
2. ↑  «Ρούσσου Α.: "Ποικιλία. Η γη της μαύρης Μαντηλαριάς" Εφημερίδα Καθημερινή». Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 28 Ιουλίου 2007.
**Αρχηγός ομάδας** στα ομαδικά σπορ (αγγλ. *Captain*) είναι ένας τιμητικός τίτλος που δίνεται στο μέλος της ομάδας που θεωρείται καταλληλότερο να έχει την ευθύνη για τη στρατηγική και την ομαδική εργασία κατά τη διάρκεια του αγώνα.

Επιλογή
-------

Η επιλογή του αρχηγού δεν έχει συγκεκριμένους κανόνες. Βασικό κριτήριο είναι η προσωπικότητα και κατά δεύτερο η εμπειρία του αθλητή. Γι' αυτό, συνήθως, ο αρχηγός επιλέγεται από τα παλιότερα ή τα μεγαλύτερης ηλικίας μέλη του συλλόγου.

Επίσης, ο τρόπος επιλογής διαφέρει από σωματείο σε σωματείο και από άθλημα σε άθλημα. Σε κάποιες περιπτώσεις ο αρχηγός ορίζεται από τον προπονητή, σε άλλες από τους συμπαίκτες του και άλλοτε από τη διοίκηση.

Ρόλος
-----

Ο ρόλος του αρχηγού είναι σημαντικός κατά τη διάρκεια επεισοδίων, εκνευρισμού και γενικά όταν το παιχνίδι ξεφεύγει από τα αθλητικά πλαίσια. Στον αρχηγό απευθύνεται ο προπονητής για να δώσει εντολές καθώς το παιχνίδι εξελίσσεται. Επίσης, με τον αρχηγό έρχεται σε διαβούλευση ο διαιτητής αν θέλει να κάνει κάποιες παρατηρήσεις ή υποδείξεις. 

Βέβαια ο ρόλος του αρχηγού διαφέρει ανάλογα με τους κανονισμούς του κάθε αθλήματος.

Αξιοσημείωτα
------------

Ο μακροβιότερος αρχηγός ομάδας στο διεθνή χώρο ήταν ο αρχηγός της Εθνικής Κρίκετ της Ν. Ζηλανδίας Στέφεν Φλέμινγκ, ο οποίος είχε αυτό το πόστο από το 1993 μέχρι το 2008.

Δείτε επίσης
------------

* Αρχηγός ποδοσφαιρικής ομάδας
Οι **Residents** είναι Αμερικανικό *avant garde* συγκρότημα. Είναι κυρίως γνωστοί για την ιδιαίτερη μουσική τους και για τα πολυμέσα που χρησιμοποιούν. Από τον πρώτο τους δίσκο έχουν κυκλοφορήσει πάνω από 60 άλμπουμ και πολλά μουσικά βίντεο. Έχουν περιοδεύσει παγκοσμίως επτά φορές, ενώ έχουν συνθέσει μουσική για αρκετές ταινίες.

Σε όλα τα χρόνια ύπαρξής τους, έχουν πετύχει να κρατήσουν κρυφή την πραγματική τους ταυτότητα φορώντας κράνη - μάτια με καπέλα και σμόκιν, που θεωρούνται τα χαρακτηριστικά τους. Δεν έχουν δώσει συνεντεύξεις, ενώ τους εκπροσωπούν οι Homer Flynn & Hardy W. Fox.

Πρώτα χρόνια
------------

Οι Residents ιδρύθηκαν το 1969, ενώ η επίσημη δισκογραφία τους ξεκίνησε το 1974 με τον δίσκο **Meet the Residents**. Ήταν ανώνυμοι μέχρι το 1971, όταν έστειλαν μια κασέτα με κομμάτια τους στην Warner Bros.. Η εταιρία όμως δεν ήταν ιδιαίτερα ενθουσιασμένη, έτσι έστειλε πίσω την κασέτα. Εφόσον δεν υπήρχε διεύθυνση επιστροφής, η απόρριψη απευθύνθηκε απλώς στους κατοίκους (Residents). Από εκεί εμπνεύστηκε η μπάντα για το πρώτο της όνομα, **Residents Unincorporated**. Η κασέτα κυκλοφόρησε επίσημα το 2003.

### Whatever Happened to Vileness Fats?

Το 1972 οι Residents ξεκίνησαν μια ταινία με τίτλο ***Whatever Happened to Vileness Fats?***. Η ταινία, με πάνω από 14 ώρες αρχείου, δεν ολοκληρώθηκε ποτέ. Ωστόσο, κυκλοφόρησε με διάρκεια 32 λεπτών το 1984, ενώ το 2001 μια άλλη έκδοση 17 λεπτών περιλήφθηκε στο DVD **Icky Flix**.

Δισκογραφία
-----------

* Meet the Residents
* The Third Reich 'n' Roll
* Fingerprince
* Not Available
* Duck Stab/Buster & Glen
* Eskimo
* Commercial Album
* Mark of the Mole
* The Tunes of two Cities
* Title in Limbo
* George & James
* Whatever Happened to Vileness Fats?
* Cencus Taker
* The Big Bubble: Part Four of the Mole Trilogy
* Stars & Hank Forever: The American Composers Series
* God in Three Persons
* The King & Eye
* Freak Show
* Our Finest Flowers
* Gingerbread Man
* Hunters
* Have a Bad Day
* Wormwood: Curious Stories from the Bible
* Roosevelt 2.0
* Roadworms: The Berlin Sessions
* Icky Flix
* Demons Dance Alone
* WB: RMX
* The King & Eye: RMX
* 12 Days of Brumalia
* I Murdured Mommy
* Money Lover
* The River of Crime (Episodes 1 - 5)
* Tweedless
* Night of the Hunters
* The Voice of Midnight
* Smell my Picture
* The Bunny Boy
* Postcards from Patmos
* Hades
* The Ughs!
* Arkansas
* Ozan
* Strange Culture/Haeckel's Tale
* Dollar General
* Chuck's Ghost Music
* Lonely Teenager
* Coochie Brake
* Mush-Room

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 156086959
* LCCN: n93055520
* ISNI: 0000 0001 0674 2150
* MusicBrainz: 8c9b336e-acc8-4e20-9195-6ed0634da9fc
* NKC: xx0076152

 |

 |
Οι **Μονάδες Ασφάλειας Υπαίθρου** γνωστοί και ως **Μάυδες** ήταν ένοπλη παρακρατική οργάνωση που δημιουργήθηκε το φθινόπωρο του 1946 για την άμυνα της υπαίθρου και της επαρχίας απέναντι στις δυνάμεις του ΔΣΕ και βρίσκονταν κάτω από τον έλεγχο του  Γενικού Επιτελείου Στρατού. Τα μέλη τους στρατολογούνταν κυρίως από κατοίκους της υπαίθρου και συνεργάζονταν συνήθως με την  Χωροφυλακή και την Εθνοφυλακή. Έδρασαν κατά κύριο λόγο στην περιοχή της Ηπείρου και στην πλειοψηφία τους αποτελούνταν από πρώην μέλη του  ΕΔΕΣ. Χρησιμοποιήθηκαν από τις αρχές ως πληροφοριοδότες,  ανιχνευτές και τοπικές εφεδρείες. Διέθεταν πρόχειρη οργάνωση και ελαφρύ στρατιωτικό οπλισμό.

Παρόμοιες οργανώσεις που συνήθως συγχέονται μεταξύ τους, ήταν οι Μονάδες Αποσπασμάτων Διώξεων (ΜΑΔ).

Πηγές
-----

1. ↑  Ακροδεξιές οργανώσεις και παρακράτος στην Ελλάδα 1949 - 1967
Στα λειτουργικά συστήματα βασισμένα στο Unix, καθώς και σε κάποια άλλα συστήματα, η εντολή **pwd** ("τύπωσε τον τρέχοντα κατάλογο", "**p**rint **w**orking **d**irectory") χρησιμοποιείται για να εμφανίζει τη διαδρομή του τρέχοντα καταλόγου εργασίας.

Η εντολή είναι ενσωματωμένη σε διάφορα κελύφη του Unix, όπως το sh, και το bash. Μπορεί να υλοποιηθεί εύκολα από τις συναρτήσεις POSIX της C getcwd() και/ή getwd().

Το αντίστοιχο στο DOS (`COMMAND.COM`) και στα Microsoft Windows (`cmd.exe`) είναι η εντολή "`cd`" χωρίς παραμέτρους. Το Windows PowerShell παρέχει το ισοδύναμο cmdlet "`Get-Location`" με τα ψευδώνυμα "`gl`" και "`pwd`". Το ισοδύναμο σε OpenVMS είναι "`show default`".

Παράδειγμα
----------

Αν δοθεί η εξής εντολή σε ένα τερματικό:

```
$ pwd
/home/foobar

```

και ο υπολογιστής τυπώσει /home/foobar, αυτό σημαίνει ότι ο χρήστης εκείνη τη στιγμή βρίσκεται στον κατάλογο /home/foobar. Στο επόμενο παράδειγμα ο χρήστης βρίσκεται στον κατάλογο /usr/local/bin, χρησιμοποιεί την εντολή pwd, χρησιμοποιεί στη συνέχεια την εντολή cd .. για να μετακινηθεί πίσω στον πιο πάνω κατάλογο και τότε χρησιμοποιεί πάλι την pwd:

```
$ pwd
/usr/local/bin
$ cd ..
$ pwd
/usr/local

```

Δείτε επίσης
------------

* Κατάλογος βοηθημάτων του Unix

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Προγράμματα γραμμής εντολών και ενσωματωμένα του Unix και (άλλα) |
| --- |
|  |
| Σύστημα αρχείων | 
* cat
* cd
* chmod
* chown
* chgrp
* cksum
* cmp
* cp
* du
* df
* file
* fsck
* fuser
* ln
* ls
* lsattr
* lsof
* mkdir
* mount
* mv
* pwd
* rm
* rmdir
* split
* touch
 |
|  |
| Διεργασίες | 
* at
* bg
* chroot

cron
exit
fg
kill
killall
nice
pgrep
pidof
pkill
ps
pstree
sleep
time
top
wait
watch |
|  |
| Περιβάλλον χρήστη | 
* env
* finger
* id
* logname
* mesg
* passwd
* su
* sudo
* uname
* uptime
* w
* wall
* who
* whoami
* write
 |
|  |
| Επεξεργασία κειμένου | 
* awk
* comm
* cut
* ed
* ex
* fmt
* head
* iconv
* join
* less
* more
* paste
* sed
* sort
* tac
* tail
* tr
* uniq
* wc
* xargs
 |
|  |
| Προγραμματισμός Κελύφους | 
* .
* alias
* basename
* dirname
* echo
* expr
* false
* printf
* test
* true
* unset
 |
|  |
| Δικτύωση | 
* inetd
* netstat
* nslookup
* ping
* rlogin
* nc
* traceroute
 |
|  |
| Αναζήτηση | 
* find
* grep
* strings
 |
|  |
| Διάφορα | 
* apropos
* bc
* cal
* clear
* date
* dd
* lp
* man
* nl
* size
* tee
* yes
 |
|  |
| 
Κατηγορία **Κατηγορία** |

 |
Η **11η Μεραρχία Πεζικού** (XI ΜΠ) ήταν σχηματισμός του Ελληνικού Στρατού. Συστάθηκε το 1913 και διαλύθηκε το 2004.

Ιστορία
-------

Ήταν η πρώτη μεραρχία που ιδρύθηκε μετά τους Βαλκανικούς Πολέμους, όταν ο στρατός ειρήνης επεκτάθηκε σε μεγάλο βαθμό. Αρχικά σχηματίστηκε στην Κοζάνη, ενώ το Δεκέμβριο του 1913 διατάχθηκε να μεταφερθεί στη Θεσσαλονίκη υπό τη διοίκηση του Γ΄ Σώματος Στρατού. Την εποχή εκείνη περιλάμβανε το 13ο, 27ο και 28ο Σύνταγμα Πεζικού.

Τον Αύγουστο του 1916, η μεραρχία του Νικόλαου Τρικούπη παρέμεινε πιστή στη βασιλική κυβέρνηση και προσπάθησε να αντιταχθεί στην βενεζελική εξέγερση που οδήγησε στη δημιουργία της Κυβέρνησης Εθνικής Αμύνης, αλλά παρεμποδίστηκε από την παρέμβαση του γαλλικού στρατού.

Μετά την ελληνική απόβαση στη Σμύρνη και τη δημιουργία της Ζώνης Σμύρνης το 1920, δημιουργήθηκε η Μεραρχία Μαγνησίας από τους Έλληνες της Μικράς Ασίας παίρνοντας την ονομασία της από τη Μαγνησία. Μετά την ήττα του Βενιζέλου στις εκλογές του Νοεμβρίου του 1920, η νέα φιλοβασιλική κυβέρνηση τη μετονόμασε σε 11η Μεραρχία Πεζικού. Η μεραρχία συμμετείχε στη μικρασιατική εκστρατεία, όπου περικυκλώθηκε και αιχμαλωτίστηκε στα Μουδάνια μετά την τουρκική διάσπαση του ελληνικού μετώπου τον Αύγουστο του 1922. μετασχηματίσηκε μετά το τέλος του πολέμου, με έδρα και πάλι τη Θεσσαλονίκη υπό το Γ΄ Σώμα. Το 1940–41 η μεραρχία συμμετείχε στον ελληνο-ιταλικό πόλεμο μέχρι τη γερμανική εισβολή στην Ελλάδα τον Απρίλιο του 1941.

Μετασχηματίσηκε εκ νέου το 1945, μετά την Απελευθέρωση, περιλαμβάνωντας την 31η, 32η και 33η Ταξιαρχία στη Θεσσαλονίκη. Η μεραρχία συμμετείχε στον εμφύλιο πόλεμο και παρέμεινε ενεργή μετά το τέλος του πολέμου ως δευτερεύων σχηματισμός με μειωμένη σύνθεση. Από το 1951, έδρευε στην Καβάλα, όπου παρέμεινε μέχρι τη διάλυση της το 2004.

Έμβλημα
-------

Το έμβλημα της 11ης Μεραρχίας Πεζικού είναι ένα λιοντάρι, που συμβολίζει τον δυναμισμό, τη δύναμη και το δέος. Στην κορυφή του θυρεού υπάρχει το ρητό *ΜΟΝΟΣ ΚΑΙ ΜΕΤΑ ΠΟΛΛΩΝ*. Η φράση είναι ένα απόσπασμα από τον Εφηβικό όρκο της Κλασικής Αθήνας κατά την κατάταξη του στο στρατό.

Παραπομπές
----------

1. ↑  *Η ιστορία της οργάνωσης του Ελληνικού Στρατού, 1821–1954* [*The history of the organization of the Hellenic Army, 1821–1954*]. Hellenic Army Historical Directorate. 2005. σελίδες 287–292. ISBN 960-7897-45-5.
2. ↑  Κλείνει ένα στα 4 στρατόπεδα[*νεκρός σύνδεσμος*] tanea.gr
3. ↑  John Wilson Taylor, 'The Athenian ephebic oath', *Classical journal* (1918), 495-501.

Εξωτερικοί σύνδεσμοι
--------------------

* Επίσημος ιστότοπος Γ.Ε.Σ.
Το **Μπιλγκοράι πιερόγκι** (πολωνικά: *Pieróg biłgorajski*, *piróg biłgorajski*, *krupniak*) είναι παραδοσιακό πολωνικό περιφερειακό πιάτο, που προέρχονται από τη γη Μπιλγκοράι και πρώην προετοιμαζόταν για σημαντικές γιορτές και αργίες.

Το Μπιλγκοράι πιερόγκι παρασκευάζεται με βάση το κάσζα, πατάτες, αυγά, και σμιέτανα. Ανάλογα με τη συνταγή, μπορεί να παρασκευαστεί και με άλλα συστατικά, μεταξύ άλλων τη μέντα, το λαρδί και το φάτμπακ. Γενικά, το πιάτο έχει ορθογώνιο ή κυκλικό σχήμα. Η υφή του πιερόγκ (στον ενικό) είναι στερεή, ενώ η εμφάνισή του μοιάζει με ένα φρεσκομαγειρεμένο πατέ. Μπορεί να σερβιριστεί μαζί με γάλα. 

Ένα πολωνικό πιάτο με ένα παρόμοια γεύση είναι το κάσζακ το οποίο είναι ντε φάκτο ένα ρολό ψωμιού, γεμισμένο με Μπιλγκοράι πιερόγκι.

Από τις 4 Οκτωβρίου 2005, το Μπιλγκοράι πιερόγκι βρίσκεται στο Κατάλογο Παραδοσιακών Προϊόντων του στο πολωνικού Υπουργείου Γεωργίας και Αγροτικής Ανάπτυξης.

Δείτε επίσης
------------

* Πολωνική κουζίνα
* Κουζίνα Λουμπελστσίζνα

Παραπομπές
----------

1. ↑  «Pieróg biłgorajski - Biłgoraj». *www.bilgoraj.pl* (στα Πολωνικά). Ανακτήθηκε στις 26 Αυγούστου 2017.
2. ↑  «Kaszaki (autor: michal2) - DoradcaSmaku.pl». *www.doradcasmaku.pl*. Ανακτήθηκε στις 26 Αυγούστου 2017.
3. ↑  «Pieróg (Piróg) Biłgorajski dawniej zwany „krupniakiem" - Ministerstwo Rolnictwa i Rozwoju Wsi». *www.minrol.gov.pl* (στα Πολωνικά). Αρχειοθετήθηκε από το πρωτότυπο στις 26 Αυγούστου 2017. Ανακτήθηκε στις 26 Αυγούστου 2017.
Η **Μον ντ' Ορ Αζέργκ Φουτ** είναι γαλλική ποδοσφαιρική ομάδα με έτος ίδρυσης το 2000 υπό την ονομασία Μπωζολαί Μον ντ' Ορ, η οποία προήλθε από την συγχώνευση μεταξύ των Ουνιόν Σπορτίβ Ανς Αμπεριέ της κοινότητας της Ανς, και Σασελαί Φουτ της κοινότητας του Σασελαί.

Ιστορία
-------

Η ομάδα έλαβε την οριστική της ονομασία τον Ιούλιο του 2005. Το 2006, απορρόφησε την Κλαμπ Σπορτίφ Σαζαί-Σιβριέ των κοινοτήτων Σαζαί-ντ'Αζέργκ και Σιβριέ-ντ'Αζέργκ.

Από την σεζόν 2009-2010, η ομάδα αγωνίζεται στο CFA.

Στις αρχές Ιανουαρίου του 2013, η ιστοσελίδα της εφημερίδας *L'Équipe* αποκάλυψε την άφιξη στην ομάδα από τον Ιούνιο του 2013 του πρώην Γάλλου διεθνούς ποδοσφαιριστής, ο οποίος έδωσε και το όνομά του στην έδρα του συλλόγου, Λουντοβίκ Ζιουλί.

Από το καλοκαίρι του 2013, ο Στεφάν Σαντινί γιος του πρώην ομοσπονδιακού τεχνικού της Εθνικής Γαλλίας Ζακ Σαντινί διατελεί προπονητής της Μον ντ'Ορ ντ'Αζέργκ. 

Στις 27 Ιανουαρίου 2014, η ομάδα της Μον ντ'Ορ ντ'Αζέργκ προχώρησε στην μεταγραφή των Σίντνεϊ Γκοβού πρώην Γάλλου διεθνούς και πρώην παίκτη της Ολιμπίκ Λυών και Γιοάν Γκομέζ πρώην παίκτη της ΣΚ Μπαστιά.

Διακρίσεις
----------

Παρουσίαση της ομάδας (με κίτρινες εμφανίσεις) στο *Camp des Loges* στην διάρκεια αναμέτρησης απέναντι στην Παρί Σαιν-Ζερμάν Β΄ στις 6 Φεβρουαρίου 2011.
* **Ντιβιζιόν ντ'Ωνέρ Ρον-Αλπ**
	+ **Πρωταθλήτρια** : 2006

Ρόστερ για την σεζόν 2013/2014 του CFA
--------------------------------------

### Τερματοφύλακες

* Ντανιέλ Ζακάρ

### Αμυντικοί

* Μοργκάν Ανσιάν
* Σονέρ Ερτέκ
* Τζεφρέι Μπυνιέ
* Αλεξί Ζενέ
* Τζαμάλ Αλιουΐ
* Αρτύρ Πουλέ

### Μέσοι

* Φαμπιάν Καρν
* Αντονί Μωβερναί
* Λουντοβίκ Ζιουλί
* Γιοάν Γκομέζ
* Κριστόφ Κολετά
* Μοντασίρ Μπουράς
* Φοντιέ Τραορέ
* Αλεξί Σουντανί
* Νταβίντ Ντουλίν

### Επιθετικοί

* Καρίμ Μπα
* Ουαλίντ Καμπάτ
* Σερζ Σιμόν
* Εντίν Γιαχιαουΐ Μπαντρ
* Ρομαίν Σιμσέκ
* Φλοριάν Μπουτονέ (αρχηγός)
* Ζαΐρ Μεσερί
* Σίντνεϊ Γκοβού
* Ζαουάντ Ζαϊρί

Πρώην παίκτες
-------------

* Γαλλία / Αλγερία Καρίμ Μπουντζεμά
* Γαλλία Λουντοβίκ Ζιουλί
* Γαλλία Αρνώ Λεμπράν
* Γαλλία Μπενζαμέν Κορνιέ

Παραπομπές
----------

1. ↑  historique du club Αρχειοθετήθηκε 2016-03-03 στο Wayback Machine. sur mdafoot.com
2. ↑  «Giuly à Chasselay en juin». lequipe.fr. 4 Ιανουαρίου 2013. Ανακτήθηκε στις 19 Μαρτίου 2013.

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μον ντ'Ορ Αζέργκ Φουτ** |

* Επίσημη ιστοσελίδα της Μον ντ'Ορ Αζέργκ Φουτ

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |
Το εσωτερικό της Βάσης της Σούδας
Η **Βάση της Σούδας** αποτελεί στρατιωτική βάση των Αμερικανών στην Κρήτη. Η Σούδα βρίσκεται κάτω από την ελληνική κυβέρνηση όμως οι Αμερικανοί έχουν δικό τους προσωπικό, υλικά, γραφεία και πυρομαχικά. Η **βάση της Σούδας** αποτελεί υπερπολύτιμο στρατηγικό σημείο γιατί από εκείνη την περιοχή οι ΗΠΑ μπορούν να ελέγχουν την ανατολική Μεσόγειο, τον Εύξεινο Πόντο, την Ερυθρά Θάλασσα, τη Μέση Ανατολή και το Ισραήλ που οι ΗΠΑ διατηρούν μια φιλία διαφορετική από τις άλλες. Υπάρχουν 2 εγκαταστάσεις διευκόλυνσης λειτουργίας. Η πρώτη εγκατάσταση είναι η αεροπορική βάση που βρίσκεται στο χωριό Μουζουράς - βορειοανατολικά του αεροδρομίου Χανίων. Η δεύτερη βάση είναι η ναυτική βάση στο Μαράθι που βρίσκονται όλα τα πολεμικά πλοία των συμμάχων. Η βάση στη Σούδα είναι εξίσου σημαντική διότι συνδέεται με το λιμάνι του Πειραιά - το μεγαλύτερο λιμάνι της Ελλάδος - και μπορούν να προσδεθούν τα πολεμικά πλοία στο λιμάνι της (Σούδα).

Αρχικές επιχειρήσεις των Αμερικανών από τη βάση
-----------------------------------------------

Από αυτήν τη βάση στάλθηκαν στρατεύματα για τον πόλεμο στο Ιράκ το 1991 και στο Αφγανιστάν το 2003.
Συντεταγμένες: 18°41′N 12°55′E﻿ / ﻿18.683°N 12.917°E﻿ / 18.683; 12.917

Η όαση της Μπιλμά
Η **Μπιλμά** (**Bilma**) είναι ένας μεγάλος οικισμός-όαση στα βορειοανατολικά του Νίγηρα με πληθυσμό γύρω στους 2.500 κατοίκους.. Βρίσκεται προστατευμένη από τις ερημικές θίνες κάτω από τα βράχια Κάουαρ και είναι ο μεγαλύτερος οικισμός κατά μήκος αυτών των ομώνυμων γκρεμών. Είναι φημισμένη για τους κήπους της, για τα ορυχεία άλατος, την καλλιέργεια της χουρμαδιάς, και ως ο προορισμός από τους τελευταίους πια Σαχαριανούς δρόμους για τα καραβάνια (ο δρόμος *Αζαλάι*, από το Αγκαντέζ).

Πληθυσμός
---------

Ο πληθυσμός αποτελείται περισσότερο από Κανούρι, μαζί με μικρότερες ομάδες από Τούμπου, Τουαρέγκ, και Χάουσα, οι τελευταίοι μάλιστα υπενθυμίζουν τον ρόλο τους στην Μπιλμά ως το κλειδί τερματισμού στο υπερ-Σαχαριανό εμπόριο.

Ιστορία
-------

Τα φημισμένα αλατωρυχεία της Μπιλμά
Η γεωγραφική απομόνωση του οικισμού, έκανε την Μπιλμά ως τον προορισμό για τους πολιτικούς κρατουμένους υπό το απολυταρχικό καθεστώς του Σεϊνί Κουντσέ, όπου και χτίστηκαν φυλακές από την κυβέρνηση. Οι πολιτικοί αρχηγοί μεταφέρθηκαν εκεί στην δεκαετία του '80, όπως ο Σανούσι Ταμπάρι Ντζάκου, σήμερα πρόεδρος της *Νιγηρικής Ομάδας Αυτοδιαχείρισης*, πολιτική ομάδα του Νίγηρα.

Το 1989, η πτήση *UTA 772* προσέκρουσε στην έρημο δίπλα στον οικισμό έπειτα από έκρηξη βόμβας μέσα στο αεροσκάφος.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπιλμά** |

1. ↑  National Geographic Channel. *Impossible Journeys: The Traders.* 27 Ιουλίου 2008.

  


|  |  |  |  |  |
| --- | --- | --- | --- | --- |
| 

| π • σ • ε
Πόλεις της Σαχάρας |
| --- |
|  |
| 
* Κάιρο
* Χαρτούμ
* Ασσουάν
* Νουακσότ
* Αγκαντέζ
* Γκανταμές
* Γκαρντάια
* Τιμπουκτού
* Μπιλμά
* Ταμανρασσέτ
* Ντζανέτ
* Τουγκούρτ
* Σάμπχα
* Τιμιμούν
* Ουαλάτα
* Τοζέρ
* Ταταουίν
* Μαρζούκ
* Αλ Κούφρα
* Φάτσι
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 154947842
* LCCN: n98009392
* GND: 4006711-7
* SUDOC: 178047880
* BNF: cb15171076z (data)

 |

 |
Τα **Αυγουστάλια** ήταν αρχαίες μεγαλοπρεπείς εορτές που τελούνταν στην Αρχαία Ρώμη προς τιμή του πρώτου Αυτοκράτορα της Ρωμαϊκής Αυτοκρατορίας Οκταβιανού Αυγούστου, σε ανάμνηση της εκεί ευτυχούς επανόδου του μετά τις νικηφόρες εκστρατείες του κατά των Πάρθων στην ανατολή (Ελλάδα, Μικρά Ασία, Συρία) επιβάλλοντας την ειρήνη σ΄ όλη την Αυτοκρατορία που ο ίδιος ίδρυσε.

Τα Αυγουστάλια διαρκούσαν μία εβδομάδα από 5 μέχρι 12 Οκτωβρίου και περιελάμβαναν μεταξύ άλλων πανηγυρικών τελετών και αγώνες στον Ιππόδρομο. Οι επιφορτισμένοι με τις τελετές αυτές πρόσωπα και σωματεία ιερέων καλούνταν Αυγουστάλιοι. Η ημέρα της εορτής του Αυτοκράτορα ονομαζόταν "Augustalis".

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.3ος, σελ.931.